MILL ตั้งบริษัทร่วมทุน ลุยธุรกิจขายเศษเหล็กทั้งใน-ตปท.
MILL จับมือ “โอเชี่ยน อินเตอร์เนชั่นแนล” ตั้งบริษัทร่วมทุนถือหุ้น 50% ลุยธุรกิจจัดหา-จำหน่ายเศษเหล็กทั้งใน-ตปท.
11 ก.ค. 2560

บริษัท มิลล์คอน สตีล จำกัด (มหาชน) หรือ MILL ระบุว่า ที่ประชุมคณะกรรมการบริษัทเมื่อวันศุกร์ (7 ก.ค.) อนุมัติจัดตั้งบริษัทร่วมทุนระหว่างบริษัท ซันเทค เมทัลส์ จำกัด (ซันเทค) ซึ่งเป็นบริษัทย่อย กับบริษัท โอเชี่ยน อินเตอร์เนชั่นแนล บิสซิเนส จำกัด (OC) ภายใต้ชื่อบริษัท โอเชี่ยน ซัพพลาย จำกัด เพื่อดำเนินธุรกิจจัดหาและจำหน่ายเศษเหล็กทั้งในประเทศและต่างประเทศ
สำหรับบริษัทใหม่ดังกล่าวมีซันเทค ถือหุ้น 49.9995% และ OC ถือหุ้น  50% มีทุนจดทะเบียน 20 ล้านบาท โดยมีเงินลงทุนทั้งหมด 300 ล้านบาท แบ่งเป็นเงินทุนของบริษัทใหม่จำนวน 20 ล้านบาท และเงินกู้ยืมตามสัดส่วนการถือหุ้นจากซันเทค จำนวน 140 ล้านบาท และจาก OC จำนวน 140 ล้านบาท